Diari Oficial de la Generalitat Valenciana


Sumari del DOGV 4848, del 23-09-2004 (2004/9607)

ACORD de 17 de setembre de 2004, de la Secretaria Autonòmica d'Ocupació, Direcció General del SERVEF, sobre informació pública referent als plans integrals d'ocupació per a la recol·locació de treballadors i treballadores afectats per processos de reconversió o de reestructuració d'empreses, per al període 2004-2005.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9607


Organisme emissor
:   Servei Valencià d'Ocupació i Formació

Tipus de document
:   Acord

ACORD de 17 de setembre de 2004, de la Secretaria Autonòmica d'Ocupació, Direcció General del SERVEF, sobre informació pública referent als plans integrals d'ocupació per a la recol·locació de treballadors i treballadores afectats per processos de reconversió o de reestructuració d'empreses, per al període 2004-2005. [2004/F9607]
  
La disposició final primera de l'Ordre de 30 desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a la recol·locació de treballadors i treballadores afectats per processos de reconversió o de reestructuració d'empreses, per al període 2004-2005 (DOGV d'11 de febrer de 2004), faculta la directora general del SERVEF per a dictar les instruccions necessàries per a l'execució i el desenvolupament del que disposa la citada ordre.
  
Ateses les característiques del col·lectiu objecte d'actuació i la novetat d'aquest pla integral, introduït per primera vegada per a l'exercici 2004 entre les polítiques actives de foment d'ocupació de la Generalitat Valenciana com a alternativa a les prejubilacions a què es veu obligat gran part dels treballadors i treballadores desocupats per processos de reestructuració d'empreses, i a fi de garantir el màxim grau de concurrència, que repercutirà favorablement en els resultats de l'execució d'aquestos plans, acorde:
  
Informar sobre els projectes de recol·locació que seran aprovats a l'empara de l'ordre ressenyada:
  
- Projecte de recol·locació de 80 treballadors procedents de Carnes Estellés, SA (expedient de regulació d'ocupació 46/76/04).
  
- Projecte de recol·locació de 32 treballadors procedents de Trans-Dual Logística y Servicios, SA (expedient de regulació d'ocupació 46/77/04).
  
- Projecte de recol·locació de 18 treballadors procedents de Rodrigo Sancho, SA (expedient de regulació d'ocupació 46/03/04).
  
- Projecte de recol·locació de 26 treballadors procedents de Soller Star, SA (expedient de regulació d'ocupació 46/31/04).
  
Es comunica que el termini de presentació de sol·licituds de les ajudes destinades a les entitats promotores, regulat per l'article 9.5 de l'Ordre de 30 desembre de 2003, de la Conselleria d'Economia, Hisenda i Ocupació, finalitza el 31 d'octubre de 2004.
  
València, 17 de setembre de 2004.- La secretària autonòmica d'Ocupació, directora general del SERVEF: Ana Encabo Balbín.